Španski superkup 1982.
Supercopa de España 1982. je bilo nogometno takmičenje u organizaciji nogometnog saveza Španije u kojem su se sastali pobjednik La Lige 1981/82. Real Sociedad i pobjednik kupa 1981/82. Real Madrid. Finale superkupa se odigralo u dvije utakmice: 13. oktobra i 28. decembra 1982. godine. Prva utakmica superkupa se odigrala na stadionu Santiago Bernabéu u kojoj je Real Madrid golom Johna Metgoda u 44. minuti utakmice ostvario pobjedu rezultatom 1-0. U uzvratnoj utakmici na stadionu Atotxa, Real Sociedad je bio uspješniji rezultatom 4-0. Prvih 90 minuta utakmice Real Soceidad je golom Pedro Uraldea izjednačio svukupni rezultat te se pristupilo igranjem produžetaka. U produžecima Roberto López Ufarte već u prvoj minuti produžetaka postiže gol za Real Sociedad. Pedro Uralde svojim drugim golom u 103. minuti utakmice povisuje rezultat na 3-0. Minutu kasnije José Antonio Salguero García postiže autogol te Real Sociedad sveukupnim rezultatom 4-1 prvi put u svojoj historiji osvaja superkup.